Η **Notino** είναι ηλεκτρονικό κατάστημα που ειδικεύεται στην πώληση αρωμάτων, καλλυντικών και παραφαρμακευτικών προϊόντων. Πρόκειται για ένα από τα μεγαλύτερα ηλεκτρονικά καταστήματα πώλησης αρωμάτων και προϊόντων ομορφιάς στην Ευρώπη. Ιδρύθηκε το 2004 στο Μπρνο της Τσεχικής Δημοκρατίας από όπου επεκτάθηκε σε άλλες 27 ευρωπαϊκές χώρες. Στην ελληνική αγορά μπήκε το 2017.

Ιστορία
-------

Η Notino ιδρύθηκε το 2004 στην Τσεχική Δημοκρατία ως ηλεκτρονικό κατάστημα με αρώματα. Ωστόσο, σταδιακά επέκτεινε την γκάμα των προϊόντων της σε ολόκληρο τον τομέα της ομορφιάς. Σήμερα το ηλεκτρονικό κατάστημα προσφέρει πάνω από 82 χιλιάδες προϊόντα από 1.500 διαφορετικές μάρκες. Mε τζίρο 737 εκατομμύρια ευρώ (2021) συγκαταλλέγεται ανάμεσα στις κορυφαίες επιχειρήσεις λιανικής στην ευρωπαϊκή αγορά καλλυντικών και προϊόντων ομορφιάς.

Λόγω του αυξανόμενου αριθμού πελατών, ο οποίος το 2020 ανήλθε σε 16,5 εκατομμύρια, η Notino άνοιξε και ένα δεύτερο κέντρο διανομής στη Ρουμανία. Οι παραγγελίες για τη Ρουμανία, την Ελλάδα και τη Βουλγαρία τώρα εκτός από την Τσεχία αποστέλλονται κι από το Βουκουρέστι. Το 2020, η εταιρεία διαχειρίστηκε περισσότερα από 12 εκατομμύρια δέματα.

Εκτός από την ελληνική αγορά, όπου η εταιρεία δραστηριοποιείται από το 2017, η Notino επιχειρεί και σε άλλες χώρες της Ευρώπης:

* 2004 Τσεχία
* 2005 Σλοβακία
* 2006 Πολωνία
* 2007 Γερμανία, Αυστρία
* 2008 Ουγγαρία
* 2009 Ρουμανία
* 2010 Ουκρανία
* 2012 Βουλγαρία
* 2013 Σλοβενία, Ισπανία
* 2014 Πορτογαλία
* 2015 Μεγάλη Βρετανία
* 2017 Ελλάδα, Βέλγιο, Κροατία, Δανία, Φινλανδία, Γαλλία, Ιταλία, Ολλανδία, Σουηδία
* 2019 Ελβετία, Ρωσία
* 2021 Ιρλανδία, Εσθονία, Λετονία, Λιθουανία

Η εταιρεία αρχικά λειτουργούσε μόνο ηλεκτρονικά καταστήματα, αλλά αργότερα άνοιξε και φυσικά καταστήματα τα οποία βρίσκονται στην Τσεχία, τη Σλοβακία, την Πολωνία, την Ουγγαρία, την Αυστρία, τη Ρουμανία, τη Βουλγαρία και την Ουκρανία. Στο πλαίσιο της επέκτασής της, το 2021 άνοιξε το έβδομο τσεχικό κατάστημά της στο Μπρνο, το οποίο είναι επίσης το μεγαλύτερο κατάστημα αρωμάτων και καλλυντικών στη χώρα. Συνολικά, η εταιρεία διαθέτει 26 φυσικά καταστήματα σε όλη την Ευρώπη.

Οικονομικές πληροφορίες
-----------------------

Το 2021, τα ηλεκτρονικά καταστήματα της Notino πούλησαν συνολικά πάνω από 77 εκατομμύρια προϊόντα, καθώς η εταιρεία κατέγραψε 20 εκατομμύρια πελάτες σε όλη την Ευρώπη. Η εταιρεία έκλεισε το 2021 με οικονομικά αποτελέσματα ρεκόρ και κατάφερε να επιτύχει κύκλο εργασιών 737 εκατ. ευρώ, αυξημένο κατά 35% από το προηγούμενο έτος. Οι υψηλότερες πωλήσεις καταγράφηκαν κατά τη διάρκεια της καμπάνιας Black Friday, όταν το ηλεκτρονικό κατάστημα εκκαθάρισε έως και 182.000 αποστολές σε μία ημέρα. Ο κανονικός ημερήσιος όγκος είναι περίπου 35.000.

**Οικονομικά στοιχεία σε εκατομμύρια ευρώ**| Έτος | 2018 | 2019 | 2020 | 2021 |
| --- | --- | --- | --- | --- |
| Κύκλος εργασιών | 327 | 391 | 545 | 737 |
| Ετήσια αύξηση κύκλου εργασιών | 18,5% | 17% | 42% | 35% |

Παραπομπές
----------

1. 1 2  «H Notino καταγράφει τζίρο ρεκόρ - Το online κατάστημα καλλυντικών έκλεισε το 2021 με €737 εκατομμύρια». The TOC. 24 Μαρτίου 2022. Ανακτήθηκε στις 13 Μαΐου 2022.
2. ↑  «Český prodejce parfémů Notino nově vstupuje do Irska a pobaltských států». *Forbes* (στα Τσεχικά). 4 Νοεμβρίου 2021. Ανακτήθηκε στις 7 Δεκεμβρίου 2021.
3. 1 2  «Notino rekordmanem. Roční obrat českého prodejce parfémů a kosmetiky vzrostl na 14,5 miliardy korun». *Euro.cz* (στα Τσεχικά). 4 Φεβρουαρίου 2021. Ανακτήθηκε στις 7 Δεκεμβρίου 2021.
4. ↑  «Notino: Αύξηση τζίρου 17% στα 391 εκατ. ευρώ». *neoecommerce*. 13 Φεβρουαρίου 2020. Ανακτήθηκε στις 8 Δεκεμβρίου 2021.
5. ↑  «H Notino καταγράφει τζίρο ρεκόρ - Το online κατάστημα καλλυντικών έκλεισε το 2021 με €737 εκατομμύρια». *The TOC*. 24 Μαρτίου 2022. Ανακτήθηκε στις 13 Μαΐου 2022.
6. ↑  «Českým parfémům se daří. Notino expanduje do Irska a baltských zemí - Seznam Zprávy». *www.seznamzpravy.cz*. Ανακτήθηκε στις 8 Δεκεμβρίου 2021.
7. ↑  Notino. «Online αρωματοπωλείο». *www.notino.gr*. Ανακτήθηκε στις 8 Δεκεμβρίου 2021.
8. ↑  «Notino v Brně otevřelo největší parfumerii v Česku. Na dvou patrech nabízí přes 250 světových značek». *Forbes* (στα Τσεχικά). 28 Ιουλίου 2021. Ανακτήθηκε στις 7 Δεκεμβρίου 2021.
9. ↑  «NOTINO 2021». *www.notino.com*. Ανακτήθηκε στις 13 Μαΐου 2022.
10. ↑  «Notino překonalo rekord v rámci Black Friday». *iDNES.cz* (στα Τσεχικά). 3 Δεκεμβρίου 2021. Ανακτήθηκε στις 8 Δεκεμβρίου 2021.
11. 1 2  «H Notino καταγράφει τζίρο ρεκόρ - Το online κατάστημα καλλυντικών έκλεισε το 2021 με €737 εκατομμύρια». *The TOC*. 24 Μαρτίου 2022. Ανακτήθηκε στις 13 Μαΐου 2022.
12. ↑  Media, News (3 Μαρτίου 2019). «E-shop s parfémy Notino hlásí rekordní tržby 8,4 miliardy Kč». *Médiář*. Ανακτήθηκε στις 8 Δεκεμβρίου 2021.
13. ↑  Krisch, Jochen (13 Φεβρουαρίου 2020). «Notino wächst mit Düften und Kosmetik auf 391 Mio. € (+17%)». *Exciting Commerce* (στα Γερμανικά). Ανακτήθηκε στις 8 Δεκεμβρίου 2021.
14. ↑  «Rekord pro online kosmetiku. Notino loni dosáhlo obratu 14,5 miliard». *Forbes* (στα Τσεχικά). 3 Φεβρουαρίου 2021. Ανακτήθηκε στις 8 Δεκεμβρίου 2021.

Εξωτερικοί σύνδεσμοι
--------------------

* Επίσημος ιστότοπος